**CEEPUS Winter School Design Week 2024 (Sveučilište u Mariboru, Fakultet za strojarstvo, 20.10.2024.– 26.10.2024.)**

**Međunarodna umjetnička radionica cijanotipije na papiru i tekstilu**

Doc. art. Lea Popinjač i dr. sc. Petra Krpan održale su međunarodnu umjetničku radionicu ‘Deep Blue: Cyanotypes and Textiles’ na Sveučilištu u Mariboru, Fakultetu za strojarstvo, od 21. 10. do 25.10. 2024. Dr. sc. Petra Krpan održala je predavanje istoimenog naziva kao uvod u radionicu. Polaznice iz različitih zemalja i fakulteta na radionici su naučile tehniku cijanotipije na papiru i tekstilu te su izradile zanimljive fotograme. Na kraju ovogodišnjeg CEEPUS Winter School Design Week-a, voditeljice su postavile izložbu cijanotipija na papiru te kao rezultat ove međunarodne radionice predstavile su i autorske marame studentica, izrađene u tehnici cijanotipije.

Dr. sc. Petra Krpan dala je izjavu o ovogodišnjem CEEPUS Winter School Design Week-u za slovensku televiziju. Prilog je moguće pogledati na poveznici: <https://365.rtvslo.si/arhiv/tele-m/175082159> (novinar: Marko Štor, Novinar informativnoga programa TV Slovenija Maribor)

Potpis: Odbor za odnose s javnošću